[{"text_idx": "#000000", "text": "Seekord kutsume teid koos mehhiklannade Patricia ja Marilouga valmistama nelja Yucatani ko\u0308o\u0308gi traditsioonilist rooga \u2013 laimiga kanasuppi, kro\u0303beda tortillaga salbutet, conchinita pibil sealiha ja karamellist magustoitu Queso Napolitanot."}, {"text_idx": "#000001", "text": "U\u0308hel ilusal ja pa\u0308ikselisel laupa\u0308evahommikul tervitasime oma Merida koduko\u0308o\u0308gis kahte kohalikku naisterahvast, Don\u0303a Patriciat ja Sen\u0303orita Mariloud, et u\u0308heskoos otsida kokku parim tooraine kohalikult Lucas de Galvez turult ja selelst siis valmistada neli erinevat traditsioonilist rooga kohalikust Mehhiko ko\u0308o\u0308gist, ta\u0308psemalt Yucatani poolsaarele omasest maiade ko\u0308o\u0308gist."}, {"text_idx": "#000002", "text": "Need krobelised ongi hapuapelsinid ehk pomerantsid. Apelsinide ees piklikud ja vagudega, need on kohalikud kurgid."}, {"text_idx": "#000003", "text": "Annato ehk achiote seemned, po\u0303hiliselt su\u0308gavpunase va\u0308rvi jaoks, aga natuke ka maitse andmiseks"}, {"text_idx": "#000004", "text": "Mehhiko kaneel on po\u0303himo\u0303tteliselt sama mis Tseiloni kaneel, mahe ja o\u0303hukese kooregaSelle proua a\u0308ri on valmis masa ehk maisitaina mu\u0308u\u0308mine, ta valmistab seda maisist, mitte jahust"}, {"text_idx": "#000005", "text": "Need suured liistakud klaaskapis on chicharron ehk frititud seakamar"}, {"text_idx": "#000006", "text": "Olulisemad toidu- ja maitseained on siinkandis muidugi mais, oad, avokaado, erinevad lihad (sea, kana, kalkuni, veise), kala- ja mereannid, maitseandjatest hapuapelsin ehk pomerants, Mehhiko oregano, annato ehk achiote seemned, tamarind, laimid (meie laimi peavad kohalikud pigem sidruniks, laimisuppi ja maitsvat limonaadi valmistavad nad aga pisikesest u\u0308mmargusest laimisordist, mida mujalt naljalt ei leia), erinevad ts\u030cillid (eriti habanero), koriander..."}, {"text_idx": "#000007", "text": "Recadod \u2013 recadod on kohalikud vu\u0308rtsisegud vo\u0303i vu\u0308rtsipastad, mida kasutatakse erinevate roogade maitsestamiseks. Neid vo\u0303ib ise kokku segada, nagu meie siin teeme, vo\u0303i siis poest valmiskujul osta, nagu enamus kohalikke siin teevad. Turul on recadode jaoks eraldi putkad, kes ainult nende valmistamise ja mu\u0308u\u0308misega tegelevadki. recado rojo (punane recado) on na\u0308iteks annato seemnetest ka\u0308rtspunane vu\u0308rtsipasta, recado para todo (recado ko\u0303ige jaoks) lisab roogadele pisut La\u0308his-Ida nu\u0308anssi."}, {"text_idx": "#000008", "text": "La\u0308his-Ida ko\u0308o\u0308gi mo\u0303jutusi on siinkandis muide u\u0308ksjagu, ta\u0308navatel ka\u0308ivad oma liikuva mu\u0308u\u0308gika\u0308ruga ringi kibbe-mu\u0308u\u0308jad (La\u0308his-Ida ko\u0308o\u0308gist tuntud bulgurist pallikesed liha ta\u0308idisega) ja siin-seal pakutakse ta\u0308pselt sellist do\u0308ner kebabi, nagu Tu\u0308rgis vo\u0303i La\u0308his-Ida riikides, ainult vardas olev liha on kohalike maitse kohaselt maitsestatud, ka Araabia lameleivad on levinud. Lisaks La\u0308his-Ida mo\u0303jutustele on loomulikult siin ohtralt Hispaania ko\u0308o\u0308gi mo\u0303jutusi. Loomulikult esineb ohtralt mo\u0303jutusi ka teistest Mehhiko piirkondadest, olgu selleks siis rebimisjuust vo\u0303i mole kaste Oaxacast, nopales kaktused La\u0308a\u0308ne-Mehhikost vo\u0303i arrachera veiselihalo\u0303ige Po\u0303hja-Mehhikost."}, {"text_idx": "#000009", "text": "*1 kanakoib (kui soovid ka salbutesid teha, siis kasuta kahte kanakoiba, poole liha la\u0308heb salbutede peale)\n*1,5spl Mehhiko pune ehk Mehhiko oreganot\n*2 terve laimi mahl + laimid\n*pool allolevast recado rojo kogusest (teine pool la\u0308heb cochinita pibili sisse)\n*hapuapelsini mahla (kuna meil Eestis seda saada pole, siis asenda see pooleks apelsini ja laimi mahlaga)\n*serveerimiseks salatilehti ja tortilla ts\u030cipse (vo\u0303i kro\u0303bedaks praetud tortillasid)"}, {"text_idx": "#000010", "text": "*120ml achiote ehk annato seemneid\n*120ml + 60ml hapuapelsini mahla (asenda pooleks apelsini mahl + laimi mahl)"}, {"text_idx": "#000011", "text": "Jahvata punased achiote seemned peenikeseks. Sega saadud pulber kokku 120ml apelsini mahlaga. Ro\u0308sti kuumal kuival pannil vu\u0308rtspipraid, punet ja vu\u0308rtsko\u0308o\u0308mneid. Kui tunned nende aroome, eemalda pannilt ja lase jahtuda. Sega ro\u0308stitud vu\u0308rtsid musta pipraga ja jahvata need kohviveskis vo\u0303i uhmris. Sega need achiote segu juurde. Purusta eraldi anumas ku\u0308u\u0308slauk, sool ja 60ml apelsini mahla. Lisa saadud segu ahiote segule. Sega korralikult, et saada u\u0308htlane pasta. Recado rojo on valmis. Selle vo\u0303ib su\u0308gavku\u0308lma panna vo\u0303i o\u0303hukindlalt ku\u0308lmikusse, kus see peaks sa\u0308ilima ca 3 na\u0308dalat."}, {"text_idx": "#000012", "text": "Pane potti 2 liitrit vett ja kanakoib. Lase keema to\u0303usta. Kui puljong hakkab vahutama, eemalda vahukulbiga vaht. Nu\u0308u\u0308d lisa sool, pipar, oregano. Pigista supi sisse kahe laimi mahl ja viska ka tu\u0308hjaks pigistatud laimipoolikud supi sisse. Keeda, kuni kana on valmis. To\u0303sta pott tulelt ja eemalda kanakoib. Lase kanal jahtuda."}, {"text_idx": "#000013", "text": "Kuumuta ahi 180C kraadini. Ma\u0308a\u0308ri kanakoib kokku marinaadiga. Marinaadi valmistamiseks sega recado rojo kokku va\u0308hese hapuapelsini mahlaga, et saada ma\u0308a\u0308ritav pasta. Pista marinaadiga kaetud kanakoib ca 10 minutiks ahju."}, {"text_idx": "#000014", "text": "Marineeri punased sibulad. Selleks lo\u0303ika need o\u0303hukesteks ratasteks ja pane paariks minutiks vette keema. Kurna, lisa hapu apelsini mahla ja maitse ja\u0308rgi soola."}, {"text_idx": "#000015", "text": "Eemalda kanaliha kondi ku\u0308ljest ja lo\u0303ika tu\u0308kkideks. Serveeri suppi to\u0303stes kaussidesse kuuma puljongit, lisades kanaliha, peeneks hakitud salatilehti, marineeritud sibulat ja praetud tortilla ts\u030cipse (vo\u0303i kro\u0303bedaks praetud tortillasid)."}, {"text_idx": "#000016", "text": "Salbuted on praetud o\u0303hulised tortillad, mille peale pannakse liha, salatit, avokaadot, tomatid ja marineeritud sibulat. To\u0303eliselt mo\u0303nus suuta\u0308is."}, {"text_idx": "#000017", "text": "*masa harina jahu (Leiad siit, siit vo\u0303i siit)\n*recado rojo ja hapuapelsini mahlaga marineeritud ku\u0308psetatud kana liha (vt eelmist retsepti)\n*marineeritud sibulat (vt eelmisest retseptist, kuidas neid marineerida)"}, {"text_idx": "#000018", "text": "To\u0303eliselt autentne salbute tegu peaks algama tortillade tegemisega. Selleks vala kaussi masa harina maisijahu ja lisa ha\u0308sti va\u0308he haaval (to\u0303esti spl haaval) sooja vett. Ma\u0308tsi ja litsu ja so\u0303tku kuni saad u\u0308htlase pehme plastiliini kontsistentsiga taina. Kui teed tortillasid, siis a\u0308ra soola lisa. Kui teed salbutesid, panuchosid (need on po\u0303himo\u0303tteliselt sama, mis salbuted, aga ko\u0303ige alla pannakse veel kiht pehmeks keedetud ubasid) vo\u0303i empanadasid (va\u0308iksed pirukad maisijahust tainas), siis lisa ka natuke soola. Kui taina seisma ja\u0308tad, siis ma\u0308tsi see kindlasti kile sisse, et see a\u0308ra ei kuivaks. Kui oled valmis alustama, siis keeruta ka\u0308te vahel ca va\u0308ike muna suurune pallike. Kui sul on olemas tortilla press, siis ava press ja to\u0303sta alumisele poolele kile. To\u0303sta kile peale tainaspall, sellele omakorda kile ja suru press kinni. Kui Sul ei ole tortillapressi, siis saab seda teha ka kahe ko\u0303va lo\u0303ikelaua vahel \u2013 alla lo\u0303ikelaud ja sellele kile, nu\u0308u\u0308d tainapall, siis teine kile ja suru teise lo\u0303ikelauaga tortilla o\u0303hukeseks. Patricia soovitas, et kui teha ise kodus masa harinast tortillasid, siis vo\u0303ib soovi korral lisada ka natuke nisujahu, et need pehmemad tuleksid."}, {"text_idx": "#000019", "text": "Kui soovid tavalisi tortillasid teha, siis kuumuta saadud u\u0308mmargusi tainalehti tulikuumal kuival pannil mo\u0303lemalt poolt. Ideaalis peaks kuumutamise ka\u0308igus tainalehe sisse o\u0303hk minema ja see peaks natuke \u201cmullitama\u201d hakkama. Kui seda ei juhtu, siis suru pabersalvra\u0308tikuga pannil oleva tortilla pinda, suure to\u0303ena\u0308osusega hakkavad surumiskoha ko\u0303rvale tekkima va\u0308iksed o\u0303humullid. Alloleval pildil on na\u0308ha, et maisist tehtud masast ehk tainast tulevad kollasemad tortillad, samast maisist tehtud jahust, ehk masa harinast, tehtud tortillad on heledamad."}, {"text_idx": "#000020", "text": "Kui soovid teha salbutesid, siis tuleb tainalehti praadida o\u0303lis (siinkandis kasutatakse selleks searasva) kuni need on o\u0303hulised ja kro\u0303bedad. To\u0303sta need ko\u0308o\u0308gipaberile no\u0303rguma."}, {"text_idx": "#000021", "text": "Serveeri salbutesid nii: ko\u0303ige alla praetud tortilla, sellele salatilehed, sellele marineeritud ku\u0308psetatud kanaliha, sellele tomativiilud, sellele avokaado viilud ja sellele marineeritud sibulad!"}, {"text_idx": "#000022", "text": "Cochinita pibil on siinne kuulus pikalt ku\u0308psetatud sealiha, mille valmistamiseks traditsioonilisel kombel kasutati terve po\u0303rsas (cochinita ta\u0308hendabki va\u0308ikest po\u0303rsakest). See on punast va\u0308rvi ta\u0308nu achiote seemnetele ja kergelt suitsune ta\u0308nu suitsutatud banaanilehtedele, mille sisse liha ku\u0308psemise ajaks ma\u0308ssitakse. Meil on ku\u0308ll banaanilehti keeruline leida, aga Merida kuulsa kokakooli Los Dos omanik David Sterling pakub sellele probleemile lahenduse va\u0308lja."}, {"text_idx": "#000023", "text": "*100ml hapuapelsini mahla (kui seda ei ole, siis asenda pooleks laimi- ja apelsinimahlaga)\n*2spl recado para todo (vt retsepti alt)\n*2 spl recado rojot (vt retsepti eest)\n*serveerimiseks tortillasid (vt kuidas teha eestpoolt), marineeritud sibulat (vt samuti eestpoolt, kuidas valmistada)"}, {"text_idx": "#000024", "text": "*4spl Mehhiko oreganot, kergelt ro\u0308stitud\n0,5tl annato ehk achiote seemneid"}, {"text_idx": "#000025", "text": "Sega koostisained kokku ja jahvata peeneks vu\u0308rtsiseguks."}, {"text_idx": "#000026", "text": "Lo\u0303ika sealiha suuremateks tu\u0308kkideks, to\u0303sta pannile. Puista liha u\u0308le recado para todo vu\u0308rtsisegu, purustatud musta pipra, soola ja punega. Vala peale hapuapelsini mahl. Pista pannile ka ku\u0308u\u0308slaugu ku\u0308u\u0308s. Sega recado rojo kokku va\u0308hese sooja veega ja vala lihale. Nu\u0308u\u0308d peaks liha katma suitsutatud banaanilehega, aga kuna meil sellist asja kahjuks turul ei mu\u0308u\u0308da, siis kata liha paari viilu suitsupeekoniga ja to\u0303sta lihale leht ku\u0308psetuspaberit. Kata pann veel omakorda kaanega ja lase vaikselt keeda ca 1,5h."}, {"text_idx": "#000027", "text": "Serveeri pehmeks ku\u0308psenud sealiha soojade tortillade, marineeritud sibulate ja julgematele ka va\u0308rske habanero ampsuga \ud83d\ude42"}, {"text_idx": "#000028", "text": "* 1 purk (387g) kondenspiima\n* kondenspiima purgi ta\u0308is vett"}, {"text_idx": "#000029", "text": "Vala ahjuvormi (parim oleks selline, mis ei ka\u0308i lahti ja mida vo\u0303ib panna ka pliidile, nt keeksivorm) suhkur ja karamellista see pliidil. A\u0308ra suhkrut kuumutamise ajal sega, muidu la\u0308heb see tu\u0308kki. Kui suhkur on ilus pruun, siis to\u0303sta ahjuvorm pliidilt.\nSega kokku kondenspiim, vesi ja munad. Vahusta u\u0308htlaseks seguks. Lisa vanilliekstrakt. Vala saadud segu ahjuvormi. Kata vorm fooliumiga. To\u0303sta vorm veevanni kohale ja kata pealt omakorda suurema kaanega. See kaaderva\u0308rk tuleb enne korralikult la\u0308bi mo\u0303elda. Asja iva on see, et dessert ku\u0308pseb kuumas aurus. Lase 1 tund veevannil auru ka\u0308es ku\u0308pseda, to\u0303sta tulelt ja lase jahtuda. To\u0303sta serveerimiseni ku\u0308lmikusse. Serveerimiseks \u201clo\u0303ika\u201d desserdi ku\u0308ljed terava peenikese noaga vormi ku\u0308ljest lahti ja keera see teistpidi taldrikule, nii et karamell ja\u0308a\u0308b desserdi peale."}, {"text_idx": "#000030", "text": "Kohalikud ta\u0308navasna\u0308kid \u2013 magusad kaneeliga churrod ja soolased jahubanaanits\u030cipsid"}, {"text_idx": "#000033", "text": "Tere, kas Queso napolitano retseptis kasutatud kondenspiim on suhkruta kondenspiim vo\u0303i suhkruga, nagu meil enamus kaubandusvo\u0303rgus olevat? ta\u0308nud ette, Katrin\nTere, kasutatud on suhkruga kondenspiima."}, {"text_idx": "#000034", "text": "Tere, kas Queso napolitano retseptis kasutatud kondenspiim on suhkruta kondenspiim vo\u0303i suhkruga, nagu meil enamus kaubandusvo\u0303rgus olevat? ta\u0308nud ette, Katrin"}, {"text_idx": "#000035", "text": "Tere, kasutatud on suhkruga kondenspiima."}, {"text_idx": "#000039", "text": "Tere, mina olen Juta! Siin blogis jagan Sinuga ko\u0303ike po\u0303nevat ja maitsvat, mida maailmal pakkuda on! Retseptid, toidu- ja reisijutud, po\u0303nevad elamused ja palju maitsvat!"}]